0184.xml
سکاٹ لینڈ کے ووٹرز ریفرنڈم میں آزادی کو مسترد کر دیں برطانیہ کے وزیراعظم ڈیوڈ کیمرون کی ریفرنڈم سے قبل آخری اپیل
لندن ۔ 10 ستمبر (اے پی پی) سکاٹ لینڈ کے ووٹرز ریفرنڈم میں آزادی کو مسترد کر دیں۔ بدھ کو یہ اپیل برطانیہ کے وزیراعظم ڈیوڈ کیمرون نے آئندہ ہفتہ ریفرنڈم سے قبل آخری اپیل کے طور پر سکاٹ لینڈ کے عوام سے کی۔ ویسٹ منسٹر پارٹی کے رہنماؤں کے دورہ سکاٹ لینڈ سے قبل روزنامہ میل میں مضمون میں ڈیوڈ کیمرون نے 300 سالہ پرانے اتحاد کو محفوظ رکھنے کیلئے اپیل کرتے ہوئے آزادی کو اندھے کنویں میں کودنا قرار دیا۔ انہوں نے کہا کہ برطانیہ بیش قیمت خصوصی ملک ہے۔ انہو ں نے سکاٹ لینڈ کے عوام سے کہا کہ ہمیں شدت سے تمہاری ضرورت ہے، ہم تمہیں ساتھ رکھنا چاہتے ہیں اور ہم قوموں کے اس خاندان کو حصوں میں تقسیم کرنا نہیں چاہتے۔ انہوں نے لکھا اگر برطانیہ ٹوٹا تو ہمیشہ کیلئے ٹوٹ جائیگا آپ صحیح فیصلہ کریں اور اندھیرے کنویں میں نہ کودیں۔
APP
10.09.14
0184p.xml
اسکاٹ لینڈریفرنڈم،ملک کو متحد رکھنے کے لیے برطانوی قیادت سر گرم اگر اسکاٹ لینڈ برطانیہ سے علیحدہ ہو گیا تو میرا دل ٹوٹ جائے گا،وزیراعظم ڈیوڈ کیمرون
لندن (جنگ نیوز)اسکاٹ لینڈ کےریفرنڈم کو لے کربرطانوی قیادت سر گرم نظر آتی ہے۔وزیراعظم کیمرون نے ایڈنبرا میں برطانیہ کو متحد رکھنے کی مہم میں حصہ لیتے ہوئے کہا:اگر اسکاٹ لینڈ برطانیہ سے علیحدہ ہو گیا تو میرا دل ٹوٹ جائے گا۔اسکاٹ لینڈ کے مستقبل کے بارے میں ریفرنڈم آئندہ ہفتہ ہو گا۔اس سے قبل برطانوی وزیراعظم ڈیوڈ کیمرون،نائب وزیراعظم نگ کلیگ اور حزب اختلاف کے رہنما ایڈملی بینڈ اسکاٹ لینڈ پہنچ چکے ہیں۔جہاں وہ برطانیہ کو متحد رکھنے کی مہم چلا رہے ہیں۔
jang
11.09.14